השיר "שני משוגעים" של עומר אדם, סחרר את עולם המוסיקה הישראלי עם למעלה מ-22 מיליון צפיות, מי ידע שמאחוריו עומד אליה רוסיליו, נער שגדל בשכונה קשת יום בראשון לציון?
יצא לכם כבר לזמזם את השיר 'שני משוגעים' של עומר אדם? עם 22 מיליון צפיות ביוטיוב, וחודשים ארוכים בראש מצעד הלהיטים של תחנות הרדיו, אין כמעט אדם במדינה שלא נחשף אליו. מעטים יודעים שמאחוריו עומד אליה רוסיליו, בחור בן 24 משכונת רמת אליהו בראשון לציון, שנושא עימו סיפור חיים לא פשוט. אלמלא המוזיקה יתכן והיינו מוצאים אותו במקום אחר לגמרי.
"נולדתי בחיפה להורים ששניהם היו אנשים חולים, ולא תמיד היה להם פנאי להתעסק בגידול שלי. הראש שלהם היה בדברים שילד לא אמור לראות או לחיות לצידם, חלקם לא חוקיים", מספר רוזסליו.